als_Latn dik_Latn sag_Latn
Lorik Cana do të bëjë paraqitjen e tij jubilare me fanellën shqiptare, në miqësoren e të premtes ndaj Francës.
Në ndeshjen e ndërprerë ndaj Serbisë, Cana barazoi rekordin e ish-kapitenit Altin Lala, duke bërë paraqitjen e 79-të me fanellën kuqezi.
Në ndeshjen e së premtes ndaj Trekolorëve ai do të thyejë këtë rekord me paraqitjen e 80-të. Duke folur për mediat franceze, Cana tha se dëshiron që përvojën e tij ta përcjellë te të rinjtë.
“Unë nuk jam më i vjetri në moshë, por lojtari më me eksperiencë në kombëtare. Që nga viti 2003, luaj me Shqipërinë. Tani kam 79 ndeshje me kombëtaren dhe kundër Francës do të thyej rekordin në këtë aspekt. Unë po përpiqem për ta vënë përvojën time në shërbim të rinjve, për t’i ndihmuar ata”, ka thënë kapiteni.
als_Latn als_Latn als_Latn als_Latn